《梢云》
唐代·罗让

殊质资灵贶，凌空发瑞云。梢梢含树彩，郁郁动霞文。
不比因风起，全非触石分。叶光闲泛滟，枝杪静氛氲。
隐见心无宰，裴回庆自君。翻飞如可托，长愿在横汾。

作者简介：字景宣，原籍会稽（今浙江绍兴），生于庐州（今安徽合肥）。以文学而有誉。举进士贤良方正皆高第。宪宗时，历迁江西观察使。工行书，贞元五年（七八九）庐群所撰唐襄州新学记为其所书。